El 5 d’octubre reclamarem un #TracteJust a Burjassot amb Joan Baldoví i Clara Ferrando – Compromís per Burjassot
Publicat el 25 setembre 2017 en Comarcal, General
El Diputat de Compromís al Congrés Joan Baldoví parlarà a Burjassot sobre Finançament Autonòmic. Serà en un acte a la Casa de la Cultura on compartirà micro amb la Secretària Autonòmica d’Hisenda Clara Ferrando, l’alcaldessa de Godella, Eva Sanchis i amb la portaveu de Compromís per Burjassot, Lluna Àrias.
Aquesta visita s’emmarca dins la campanya d’acció i de reivindicació que Compromís està realitzant, per denunciar que la nostra autonomia està doblement discriminada pel govern central. Per una banda, per ser la pitjor finançada, i per altra, per ser el territori que menys inversions rep de tot l’Estat. Som els únics que, tenint una renda per càpita inferior a la mitjana estatal, aportem a les arques de l’Estat com si estiguerem per damunt, és a dir, que sent pobres paguem com a rics. D’esta manera, l’Estat ens condemna a unes contribucions fiscals injustes i desproporcionades que ens aboquen a la inviabilitat econòmica.
El ple de l’Ajuntament de Burjassot celebrat el passat dia 27 de juny va aprovar la moció sobre l’infrafinançament autonòmic, amb els vots a favor de Compromís, PSPV-PSOE, PP, EU, Totes amb Burjassot i l’abstenció de Ciutadans.
També tu pots ajudar-nos a tirar endavant amb eixa reivindicació. Parla amb les teues amistats, comparteix la nostra informació (accedeix a la web www.tractejust.org, on trobaràs dades, material, propostes…), demana comptes al govern central a través dels teus perfils socials, utilitza els nostres HT (#TracteJust, #FinançamentJust)… Suma’t a l’acció!
Arxivat en: Comarcal, General #Burjassot, #Compromís, #FinançamentJust, #TracteJust, Clara Ferrando, Eva Sanchis, finançament, Godella, Joan baldoví, Lluna Àrias
← Compromís per Burjassot se suma al Pacte valencià contra la violència de gènere i masclista
El ple de Burjassot dona suport al sistema d’ensenyament plurilingüe, en rebutjar la moció del PP →